CELEX: 32021R2142
Language: sl
Date: 2021-12-03 00:00:00
Title: Uredba Komisije (EU) 2021/2142 z dne 3. decembra 2021 o spremembi Uredbe (ES) št. 1881/2006 glede mejnih vrednosti alkaloidov opija v nekaterih živilih (Besedilo velja za EGP)

6.12.2021   
               
               
                  SL
               
               
                  Uradni list Evropske unije
               
               
                  L 433/8
               
            
         UREDBA KOMISIJE (EU) 2021/2142
         z dne 3. decembra 2021
         o spremembi Uredbe (ES) št. 1881/2006 glede mejnih vrednosti alkaloidov opija v nekaterih živilih
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminate v hrani (1) in zlasti člena 2(3) Uredbe,
         ob upoštevanju naslednjega:
         
                     (1)
                  
                  
                     Uredba Komisije (ES) št. 1881/2006 (2) določa mejne vrednosti nekaterih onesnaževal, vključno z alkaloidi opija, v živilih.
                  
               
                     (2)
                  
                  
                     Makovo seme se pridobiva iz vrtnega maka (Papaver somniferum L.). Rastlina vrtnega maka vsebuje alkaloide opija, kot sta morfin in kodein. Makovo seme ne vsebuje alkaloidov opija ali jih vsebuje zelo malo, vendar se lahko kontaminira z alkaloidi kot rezultat škode zaradi žuželk ali prek zunanje kontaminacije semen med žetvijo, ko se delci prahu iz slame (vključno ovojnica kapsule) vežejo na seme.
                  
               
                     (3)
                  
                  
                     Leta 2018 je Evropska agencija za varnost hrane (v nadaljnjem besedilu: Agencija) sprejela posodobljeno znanstveno mnenje o alkaloidih opija v makovem semenu (3). Agencija je potrdila akutni referenčni odmerek (ARfD) 10 μg morfina/kg telesne teže (tt) in ugotovila, da bi bi bilo treba v vzorcih makovega semena upoštevati koncentracijo kodeina s pretvorbo kodeina v ekvivalent morfina z uporabo faktorja 0,2. Zaradi tega se za ARfD šteje skupni ARfD za morfin in kodein, izražen v ekvivalentih morfina. Ocena izpostavljenosti kaže, da bo skupni ARfD presežen, zlasti kadar se zaužijejo veliki obroki ali če se zaužijejo živila, ki vsebujejo nepredelano makovo seme.
                  
               
                     (4)
                  
                  
                     Zaradi tega bi bilo treba določiti mejne vrednosti za morfin in kodein, izražene v ekvivalentih morfina, v makovem semenu, ki se daje v promet za končnega potrošnika in za pekovske izdelke, ki vsebujejo makovo seme ali iz njega pridobljene izdelke. Navedene vrednosti bi bilo treba določiti ob upoštevanju, da lahko predelava živil zmanjša vsebnost alkaloidov v surovem makovem semenu za 25–100 % v končnem izdelku. Glede na to, da je primerno, da ima proizvajalec pekovskih izdelkov podrobne informacije, vključno z vsebnostjo ekvivalentov morfina, o makovem semenu, uporabljenem kot sestavina pekovskih izdelkov, bi moral dobavitelj makovega semena te informacije zagotoviti proizvajalcu pekovskih izdelkov.
                  
               
                     (5)
                  
                  
                     Uredbo (ES) št. 1881/2006 bi bilo zato treba ustrezno spremeniti.
                  
               
                     (6)
                  
                  
                     Da se gospodarskim subjektom omogoči priprava na nova pravila, uvedena s to uredbo, je primerno zagotoviti razumen čas do uporabe mejnih vrednosti. Prav tako je primerno določiti prehodno obdobje za živila. ki so bila zakonito dana v promet pred datumom začetka uporabe te uredbe.
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Uredbi (ES) št. 1881/2006 se spremeni v skladu s Prilogo k tej uredbi.
         
         
            Člen 2
            Živila iz Priloge, zakonito dana v promet pred 1. julijem 2022, lahko ostanejo v prometu do njihovega minimalnega roka trajanja ali roka uporabe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
            Uporablja se od 1. julija 2022.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. decembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 37, 13.2.1993, str. 1.
         
            (2)  Uredba Komisije (ES) št. 1881/2006 z dne 19. decembra 2006 o določitvi mejnih vrednosti nekaterih onesnaževal v živilih (UL L 364, 20.12.2006, str. 5).
         
            (3)  Update of the Scientific Opinion on opium alkaloids in poppy seeds. (Posodobljeno znanstveno mnenje o alkaloidih opija v makovem semenu). EFSA Journal 2018;16(5):5243, 119 str. https://doi.org/10.2903/j.efsa.2018.5243
      
      
         
            PRILOGA
            V oddelku 8 Priloge k Uredbi (ES) št. 1881/2006 se doda naslednji vnos 8.5:
            
               
                           „Živila (1)
                           
                        
                        
                           Mejna vrednost (mg/kg)
                        
                     
                           8.5
                        
                        
                           
                              Alkaloidi opija
                               (*1)
                           
                        
                        
                            
                        
                     
                           8.5.1
                        
                        
                           Celo, zdrobljeno ali zmleto makovo seme, ki se daje v promet za končnega potrošnika.
                        
                        
                           20
                        
                     
                           8.5.2
                        
                        
                           Pekovski izdelki (*2), ki vsebujejo makovo seme, in/ali iz makovega semena pridobljeni izdelki (*3).
                        
                        
                           1,50